CELEX: 52016PC0456
Language: ro
Date: 2016-07-12
Title: Propunere de DECIZIE A CONSILIULUI privind o propunere de stabilire a listei proiectelor de infrastructură energetică a Comunității Energiei

COMISIA EUROPEANĂ
            Bruxelles, 12.7.2016
            COM(2016) 456 final
            2016/0213(NLE)
            Propunere de
            DECIZIE A CONSILIULUI
            privind o propunere de stabilire a listei proiectelor de infrastructură energetică a Comunității Energiei
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               La 16 octombrie 2015, Consiliul ministerial al Comunității Energiei a adoptat o decizie privind punerea în aplicare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene
                  1
               . Această măsură a avut drept scop crearea unui cadru juridic pentru stabilirea principalelor proiecte prioritare de infrastructură energetică dintre părțile contractante și dintre acestea și statele membre ale UE.
            
            
            
               Regulamentul (UE) nr. 347/2013, astfel cum a fost adoptat în cadrul Comunității Energiei, stabilește un cadru cuprinzător pentru simplificarea procedurilor de autorizare, de reglementare și de alocare a costurilor aplicate de părțile contractante. Regulamentul prevede, de asemenea, sub rezerva îndeplinirii mai multor criterii, adoptarea de către Consiliul ministerial a unei decizii de stabilire, în temeiul titlului III din Tratatul de instituire a Comunității Energiei, a unei liste a proiectelor prioritare de infrastructură, denumite proiecte de interes pentru Comunitatea Energiei (PICE). Termenul final de transpunere a principalelor dispoziții ale regulamentului și termenul pentru stabilirea listei PICE este 31 decembrie 2016.
            
            
            
               Lista de proiecte din anexa 2 la prezenta decizie a fost prezentată de către promotorii proiectelor și a făcut obiectul unei consultări publice la inițiativa Secretariatului
                  2
                Comunității Energiei. Această listă este în curs de a fi examinată de către instituțiile Comunității Energiei, în conformitate cu regulamentul. Comisia informează Consiliul cu privire la eventualele evoluții legate de acest proces. Comisia va propune poziția finală a Uniunii Europene cu privire la decizia Consiliului ministerial de adoptare a listei de proiecte de interes pentru Comunitatea Energiei în cursul pregătirilor pentru Consiliul ministerial de la Sarajevo, la 14 octombrie 2016.
            
            
            
               Regulamentul (UE) nr. 347/2013 oferă, de asemenea, posibilitatea de a aplica dispozițiile regulamentului și în cazul proiectelor de interes comun (PIC). Aceste proiecte implică două state membre învecinate (o parte contractantă, pe de o parte, și un stat membru, pe de altă parte), dar nu au statutul juridic de proiect de interes pentru Comunitatea Energiei. În același timp, aceste proiecte sunt susținute de părțile contractante și de statele membre vizate. În privința acestor proiecte și pe lângă propunerea de decizie obligatorie din punct de vedere juridic privind PICE, Comisia sugerează ca UE să propună Consiliului ministerial al Comunității Energiei să emită o recomandare cu scopul de a da un impuls politic și să ia toate măsurile de reglementare necesare pentru a progresa în ceea ce privește realizarea PIC-urilor. 
            
            
               2.TEMEIUL JURIDIC, SUBSIDIARITATEA ȘI PROPORȚIONALITATEA
            
            
               În temeiul articolului 7 alineatul (5) litera (a) din Decizia Consiliului ministerial privind punerea în aplicare a Regulamentului (UE) nr. 347/2013
                  3
               , Consiliul ministerial stabilește lista proiectelor de interes pentru Comunitatea Energiei prin intermediul unei decizii în temeiul titlului III din Tratatul de instituire a Comunității Energiei. 
            
            
            
               În temeiul articolul 82 din Tratatul de instituire a Comunității Energiei, Consiliul ministerial adoptă măsuri în temeiul titlului III la propunerea unei părți sau a Secretariatului. Comisia se oferă să prezinte această propunere, în numele Uniunii Europene, Consiliului ministerial al Comunității Energiei.
            
            
            
               În temeiul articolului 218 alineatul (9) din Tratatul privind funcționarea Uniunii Europene și în conformitate cu prevederile Deciziei 2006/500/CE a Consiliului din 29 mai 2006 privind încheierea de către Comunitatea Europeană a Tratatului de instituire a Comunității Energiei, trebuie stabilită poziția Uniunii Europene cu privire la decizia Consiliului ministerial. 
            
            
            
               În conformitate cu articolul 76 din Tratatul de instituire a Comunității Energiei, recomandarea Consiliului ministerial nu este obligatorie din punct de vedere juridic și, prin urmare, nu intră sub incidența articolului 218 alineatul (9) din TFUE. Textul recomandării este anexat la prezenta decizie, cu titlu informativ.
            
            
            
               Actul procedural care reglementează procedurile din cadrul Consiliului ministerial
                  4
                prevede transmiterea documentelor cu două luni înainte de reuniunea Consiliului ministerial, deci până la 13 august 2016. 
            
         
         
            
               3.CONSULTĂRI CU PĂRȚILE INTERESATE
            
            
               În conformitate cu dispozițiile regulamentului adoptat, au fost create două grupuri de lucru care să pregătească lista PICE. Proiectele prezentate de promotorii de proiecte au făcut obiectul unei consultări publice lansate de Secretariatul Comunității Energiei la 2 mai 2016. În cursul anului 2016, proiectele au fost evaluate din perspectiva eligibilității lor pentru statutul de PICE sau de PIC. A fost efectuată o analiză cost-beneficiu a fiecărui proiect, ceea ce a dus la ierarhizarea proiectelor pe baza unor punctaje specifice legate de nivelul de îndeplinire a criteriilor. La finalul procesului, prevăzut pentru ultima parte a lunii septembrie 2016, grupurile vor propune, pe baza unui consens, un proiect de listă preliminară a PICE, pe care îl vor prezenta organismul decizional, și anume Grupului permanent la nivel înalt al Comunității Energiei (PHLG - Energy Community Permanent High Level Group). După obținerea avizului favorabil din partea Comitetului de reglementare al Comunității Energiei, versiunea finală a listei preliminare a PICE este programată spre a fi aprobată de către organismul decizional în cadrul reuniunii din 13 octombrie 2016. La 14 octombrie 2016, lista finală a Comunității Energiei va fi prezentată Consiliului ministerial în vederea adoptării unei decizii. 
            
            
               4.IMPLICAȚIILE BUGETARE
            
            
               Nu se aplică:
            
            
               2016/0213 (NLE)
            
            
               Propunere de
            
            
               DECIZIE A CONSILIULUI
            
            
               privind o propunere de stabilire a listei proiectelor de infrastructură energetică a Comunității Energiei
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 194 și articolul 218 alineatul (9),
            
            
               având în vedere Decizia 2006/500/CE a Consiliului din 29 mai 2006 privind încheierea de către Comunitatea Europeană a Tratatului de instituire a Comunității Energiei
                  5
               , în special articolele 4 și 5,
            
            
               având în vedere propunerea Comisiei Europene,
            
            
               întrucât:
            
            
               (1)Decizia Consiliului ministerial al Comunității Energiei
                  6
                privind punerea în aplicare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene instituie un proces de stabilire a listei de proiecte de interes pentru Comunitatea Energiei și oferă, de asemenea, posibilitatea de a aplica dispozițiile regulamentului, în mod voluntar, și în cazul proiectelor de interes comun.
            
            
               (2)Uniunea Europeană ar trebui să prezinte o propunere de stabilire a acestei liste, în conformitate cu titlul III și cu articolul 82 din Tratatul de instituire a Comunității Energiei.
            
            
               (3)Anexa la propunerea menționată la considerentul anterior, care conține lista finală a proiectelor, poate fi constituită numai la o dată ulterioară, după finalizarea evaluării diverselor proiecte propuse. Prin urmare, prezenta decizie ar trebui să precizeze toate proiectele dintre care Comisia le poate alege pe cele care urmează să fie incluse ulterior în lista respectivă,
            
            
               ADOPTĂ PREZENTA DECIZIE:
            
            
               Articolul 1
            
            
               Propunerea Uniunii Europene privind textul unei decizii a Comitetului ministerial al Comunității Energiei de stabilire a unei liste de proiecte de interes pentru Comunitatea Energiei se regăsește în anexa 1 la prezenta decizie.
            
            
               Articolul 2
            
         
         
            
            
               Anexa la propunerea menționată la articolul 1 va fi constituită din proiectele incluse în anexa 2 la prezenta decizie. Anexa 2 conține proiectele prezentate în vederea evaluării și a adoptării unei decizii finale, în conformitate cu Decizia 2015/09/MC-EnC a Consiliului ministerial al Comunității Energiei privind punerea în aplicare a Regulamentului (UE) nr. 347/2013 privind liniile directoare pentru infrastructurile energetice transeuropene. 
            
            
               Comisia poate sprijini, în numele Uniunii Europene, oricare dintre proiectele din anexa 2 care urmează să fie incluse în lista finală, cu condiția ca acestea să respecte criteriile prevăzute în Decizia 2015/09/MC-EnC a Consiliului ministerial. Proiectele pot fi selectate numai dintre cele enumerate în anexa 2. 
            
            
            
            
               Articolul 3
            
            
               Prezenta decizie intră în vigoare la data adoptării.
            
            
               Articolul 4
            
            
               Prezenta decizie se adresează Comisiei.
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  D/2015/09/MC-EnC.
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC.
               
               
                  
                     (4)
                  Actul procedural 2006/01/MC-EnC, Reguli interne de procedură ale Consiliului ministerial al Comunității Energiei.
               
               
                  
                     (5)
                  JO L 198, 20.7.2006, p. 15.
               
               
                  
                     (6)
                  D/2015/09/MC-EnC.
               
            
      
    ---documentbreak--- 
      
         
               COMISIA EUROPEANĂ
            Bruxelles, 12.7.2016
            COM(2016) 456 final
            ANEXĂ
            la
            Propunerea de decizie a Consiliului
            privind o propunere de stabilire a listei proiectelor de infrastructură energetică a Comunității Energiei
            
               
         
         
            
               ANEXĂ
            
            
               la
            
            
               Propunerea de decizie a Consiliului
            
            
               privind o propunere de stabilire a listei proiectelor de infrastructură energetică a Comunității Energiei
               
            
            
               EXPUNERE DE MOTIVE 
            
            
            
            
               1. Introducere
            
            
            
               La 16 octombrie 2015, Consiliul ministerial al Comunității Energiei a adoptat o decizie privind punerea în aplicare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene
                  1
               . Această măsură a avut drept scop crearea unui cadru juridic pentru stabilirea principalelor proiecte prioritare de infrastructură energetică dintre părțile contractante și dintre acestea și statele membre ale UE.
            
            
            
               Regulamentul (UE) nr. 347/2013, astfel cum a fost adoptat în cadrul Comunității Energiei, stabilește un cadru cuprinzător pentru simplificarea procedurilor de autorizare, de reglementare și de alocare a costurilor aplicate de părțile contractante. Regulamentul prevede, de asemenea, sub rezerva îndeplinirii mai multor criterii, adoptarea de către Consiliul ministerial a unei decizii de stabilire, în temeiul titlului III din Tratatul de instituire a Comunității Energiei, a unei liste a proiectelor prioritare de infrastructură, denumite proiecte de interes pentru Comunitatea Energiei (PICE). Termenul final de transpunere a principalelor dispoziții ale regulamentului și termenul pentru stabilirea listei PICE este 31 decembrie 2016. 
            
            
            
               În conformitate cu dispozițiile Regulamentului (UE) nr. 347/2013, astfel cum a fost adoptat de Comunitatea Energiei, au fost create două grupuri de lucru care să pregătească lista PICE. Proiectele prezentate de promotorii de proiecte au făcut obiectul unei consultări publice lansate de Secretariatul Comunității Energiei la 2 mai 2016. În cursul anului 2016, proiectele au fost accesate din perspectiva eligibilității lor pentru statutul de PICE. A fost efectuată o analiză cost-beneficiu a fiecărui proiect, ceea ce a dus la ierarhizarea proiectelor pe baza unor punctaje specifice legate de nivelul de îndeplinire a criteriilor. La finalul procesului, pe baza unui consens, un proiect de listă preliminară a PICE urmează să fie propus organismului decizional, și anume Grupului permanent la nivel înalt al Comunității Energiei (PHLG). După obținerea avizului favorabil din partea Comitetului de reglementare al Comunității Energiei, versiunea finală a listei preliminare a PICE trebuie aprobată de organismul decizional. 
            
            
            
               Anexa cu respectiva listă de proiecte va fi constituită după finalizarea procesului decizional descris mai sus. 
            
            
            
               2. Temeiul juridic al propunerii
            
         
         
            
            
               În temeiul articolului 82 din tratat, Consiliul ministerial adoptă măsuri în temeiul titlului III la propunerea unei părți sau a Secretariatului. Comisia a prezentat, în numele Uniunii Europene, o astfel de propunere Consiliului ministerial al Comunității Energiei.
            
            
            
               În temeiul articolului 7 alineatul (5) litera (a) din decizie, Consiliul ministerial stabilește lista proiectelor de interes pentru Comunitatea Energiei prin intermediul unei decizii în temeiul titlului III din tratat. 
            
            
            
            
               
            
               Propunere a Uniunii Europene de
            
            
            
               DECIZIE A
               CONSILIULUI MINISTERIAL AL COMUNITĂȚII ENERGIEI
            
            
               privind stabilirea listei de proiecte de interes pentru Comunitatea Energiei („lista Comunității Energiei”)
            
            
            
               CONSILIUL MINISTERIAL AL COMUNITĂȚII ENERGIEI,
            
            
            
               având în vedere Tratatul de instituire a Comunității Energiei (denumit în continuare „tratatul”), în special articolele 2, 26, 27 și 82,
            
            
            
               Având în vedere Decizia D/2015/09/MC-EnC a Consiliului ministerial al Comunității Energiei privind punerea în aplicare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene, în special articolul 3 alineatul (4) din regulamentul respectiv, astfel cum a fost adoptat în cadrul Comunității Energiei.
            
            
            
               având în vedere propunerea Uniunii Europene,
            
            
         
         
            
               întrucât:
            
            
            
               (1)
                     La 16 octombrie 2015, Consiliul ministerial al Comunității Energiei a adoptat o decizie
                  2
                privind punerea în aplicare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene.
            
            
            
               (2)
                     În temeiul articolului 82 din tratat, măsurile trebuie propuse de una dintre părți sau de Secretariat.
            
            
            
               (3)
                     Proiectele propuse pentru a fi incluse în lista proiectelor de interes pentru Comunitatea Energiei (denumite în continuare „PICE”) au fost evaluate de către grupuri și îndeplinesc criteriile prevăzute în regulament.
            
            
            
               (4)
                     Lista preliminară a PICE a fost aprobată de grupuri în cadrul unor reuniuni de ordin tehnic. În urma avizului pozitiv al Comitetului de reglementare al Comunității Energiei (denumit în continuare „CRCE”) cu privire la aplicarea coerentă a criteriilor de evaluare și a analizei cost-beneficiu, lista propusă a fost discutată și aprobată în cadrul celei de-a [XX]-a reuniuni a Grupului permanent la nivel înalt al Comunității Energiei (denumit în continuare „PHLG”) la data de [XXXX] 2016, iar prezenta decizie a fost finalizată și avizată de PHLG, acționând, în acest scop, în calitate de organism decizional.
            
            
            
               (5)
                     Organizațiile care reprezintă părțile interesate relevante, inclusiv producătorii, operatorii de distribuție, furnizorii și organizațiile de protecție a consumatorilor și a mediului, au fost consultate cu privire la proiectele propuse pentru a fi incluse în lista Comunității Energiei.
            
            
            
               (6)
                     Includerea în lista PICE nu aduce atingere rezultatului evaluării de mediu relevante și al procedurii de autorizare relevante. În temeiul articolului 5 alineatul (8) din regulamentul adoptat, un proiect care nu respectă legislația Comunității Energiei poate fi eliminat din lista Comunității Energiei. Punerea în aplicare a PICE, inclusiv respectarea de către acestea a legislației Comunității Energiei, ar trebui monitorizată în conformitate cu articolul 5 din regulamentul menționat.
            
            
            
               (7)
                     În temeiul articolului 3 alineatul (4) al doilea paragraf din regulamentul adoptat, lista Comunității Energiei se stabilește o dată la doi ani prin intermediul unei decizii în temeiul titlului III din tratat,
            
            
            
            
            
               ADOPTĂ PREZENTA DECIZIE: 
            
            
         
         
            
            
               Articolul 1
            
            
               Lista PICE se adoptă astfel cum este stabilită în anexa la prezenta decizie.
            
            
            
               Articolul 2
            
            
            
            
               Prezenta decizie intră în vigoare la data adoptării.
            
            
            
               Prezenta decizie se adresează părților aderente, Administrației Interimare ONU în Kosovo și statelor membre menționate la articolul 27 din Tratatul de instituire a Comunității Energiei. 
            
            
            
            
            
            
               Adoptată la …, … 2016.
            
            
            
                  
                     
                     
                     
                     
                     
                     
                     Pentru Consiliul ministerial
            
            
                  
                     
                     
                     
                     
                     
                     
                     Președintele
            
            
               
            
         
         
            
                  
                     (1)
                  D/2015/09/MC-EnC.
               
               
                  
                     (2)
                  Decizia D/2009/2015/MC-EnC.
               
            
      
    ---documentbreak--- NA ---documentbreak--- 
      
         
               COMISIA EUROPEANĂ
            Bruxelles, 12.7.2016
            COM(2016) 456 final
            ANEXĂ
            la
            Propunerea de decizie a Consiliului
            privind o propunere de stabilire a listei proiectelor de infrastructură energetică a Comunității Energiei
            
               
         
         
            
               ANEXĂ
            
            
               la
            
            
               Propunerea de decizie a Consiliului
            
            
               privind o propunere de stabilire a listei proiectelor de infrastructură energetică a Comunității Energiei
            
            
            
               Lista proiectelor prezentate de promotori în temeiul Deciziei 2015/09/MC-EnC a Consiliului ministerial al Comunității Energiei privind punerea în aplicare a Regulamentului (UE) nr. 347/2013 privind liniile directoare pentru infrastructurile energetice transeuropene
            
            
            
               GAZ (17 proiecte): 
            
            
            
               Proiecte de interes pentru Comunitatea Energiei (PICE)
            
            
            
               - Conducta de interconectare a FYROM cu Kosovo*
                  1
               , Albania și Serbia 
            
            
               - Gazoductul FYROM – frontiera albaneză
            
            
               - Interconector de gaze Serbia – FYROM, secțiunea de pe teritoriul Serbiei 
            
            
               - Interconector de gaze Serbia – Muntenegru (inclusiv Kosovo*
                  2
               ) – secțiunea Nis (Doljevac) – Pristina
            
            
               - Gazoductul Albania – Kosovo*
                  3
                (ALKOGAP)
            
            
               - Conducta de interconectare Serbia – Bulgaria, secțiunea de pe teritoriul Serbiei (statut de PIC pentru întregul interconector)*
                  4
               
            
            
               - segmentul FYROM din proiectul TESLA*
            
            
         
         
            
               Proiecte de interes comun (PIC) 
            
            
            
               - Conducta de interconectare BiH-HR (Slobodnica-Bosanski Brod-Zenica)
            
            
               - Conducta de interconectare BiH-HR Licka Jesenica-Trzac-Bosanska Krupa)
            
            
               - Conducta de interconectare BiH-HR (Zagvozd-Posusje-Novi Travnik/ Ploce-Mostar-Sarajevo)
            
            
               - Interconectorul FYROM cu Bulgaria și Grecia
            
            
               - Interconnectorul Serbia-România – secțiunea de pe teritoriul Serbiei
            
            
               - Conducta de interconectare Serbia – Croația - secțiunea de pe teritoriul Serbiei
            
            
               - Conducta de interconectare Polonia – Ucraina
            
            
               - Interconexiune între Ungaria și Ucraina cu dezvoltare de capacitate fermă
            
            
               - Conducta Ionică – Adriatică (IAP – Ionian Adriatic Pipeline)
            
            
               - GNL și gazoduct EAGLE 
            
            
            
               ENERGIE ELECTRICĂ (12 proiecte):
            
            
            
               Proiecte de interes pentru Comunitatea Energiei (PICE) 
            
            
            
               - Coridorul transbalcanic – faza 1 (România, Serbia, Muntenegru, BiH)*
            
            
               - Coridorul transbalcanic – faza 2, 400 kV LEA Bajina Basta – Kraljevo 3 (Serbia)
            
            
               - Coridorul energetic transbalcanic, secțiunea de rețea din Muntenegru
            
         
         
            
               - Interconexiune 400 kV LEA Bitola (FYROM) – Elbasan (AL)
            
            
               - Interconexiune 400 kV LEA, Skopje 5 (FYROM) – centrala termică New Kosovo* (KS)
            
            
            
               Proiecte de interes comun (PIC) 
            
            
            
               - Interconexiune între Banja Luka (BA) și Lika (HR) cu instalații interne de sprijin
            
            
               - Interconexiune între Bălți (MD) și Suceava (RO)
            
            
               - Stația back-to-back pe LEA 400 kV Vulcănești (MD) Isaccea (RO) și LEA nouă (MD)
            
            
               - Interconexiunea LEA 400 kV între Strășeni (MD) și Iași (RO), cu stație back-to-back în Strășeni (MD)
            
            
               - Interconexiunea asincronă a sistemului ENTSO-E și a rețelei electrice din Ucraina prin intermediul LEA 750 kV între centrala nucleară Hmelnițki (UA) și Rzeszow (PL), cu HVDC
            
            
               - Reabilitarea interconexiunii, LEA 400 kV Muncaci (UA) – V.Kapusany (SK)
            
            
               - Reabilitarea interconectării LEA 750 kV între centrala nucleară Pivdennoukrainska (UA) și Isaccea (RO) și modernizarea LEA 400 kV Primorska (UA) – Isaccea (RO)
            
            
               Proiecte privind rețele inteligente de energie electrică (2 proiecte)
            
            
               - Reducerea pierderilor din rețea (FYROM)
            
            
               - Proiect privind contoarele inteligente, Kosovo*
            
            
               - Variația cererii de energie, stocarea energiei și distribuția resurselor de energie pentru îmbunătățirea operării sistemului electroenergetic din Republica Serbia
            
            
               PETROL (1 proiect):
            
            
               - Construcția conductei petroliere Brody-Adamovo
            
         
         
            
                  
                     (1)
                  Această denumire nu aduce atingere pozițiilor privind statutul și este conformă cu RCSONU 1244, precum și cu Avizul CIJ privind Declarația de independență a Kosovo.
               
               
                  
                     (2)
                  ibidem.
               
               
                  
                     (3)
                  ibidem.
               
               
                  
                     (4)
                  Proiectele marcate cu „*” au statutul de proiecte de interes comun (PIC) în Uniunea Europeană.